བྱམས་སྙིང་རྗེ་ནི་འཛམ་གླིང་ལ་ཧ་ཅང་དགོས་མཁོ་ཆེ་བ་དང་།དེང་གི་སྤྱི་ཚོགས་ནང་ཆོས་ལུགས་ལ་བརྟེན་ནས་རྩོད་རྙོག་ཡོང་གི་ཡོད།བྱམས་སྙིང་རྗེ་ནི་མི་སྒེར་དང་ཚོགས་པ།རྒྱལ་ཁབ་བཅས་ལ་ཧ་ཅང་དགོས་མཁོ་ཡོད་པས་རྒྱ་གར་གྱི་རིག་གཞུང་རྙིང་པའི་ནང་གི་འཚེ་མེད་ཞི་བ་ལག་ལེན་བསྟར་དགོས།ཚན་རིག་གི་དཔྱད་དོན་གྲུབ་འབྲས་སུའང་བྱམས་སྙིང་རྗེ་ནི་མིའི་ལྷན་སྐྱེས་ཀྱི་རང་བཞིན་དུ་ཡོད་པར་སྒྲུབ་ཀྱི་ཡོད།འགྲོ་བ་མི་རྣམས་ལ་གཅིག་མཚུངས་ཀྱི་འདུ་ཤེས་བཟུང་བའི་ཐོག་ནས་མིའི་ཐུན་མོང་མ་ཡིན་པའི་རྣམ་དཔྱོད་བེད་སྤྱོད་བཏང་སྟེ།བྱམས་སྙིང་རྗེ་ཡར་རྒྱས་གཏོང་རྒྱུ་ཧ་ཅང་གལ་ཆེན་པོ་ཆགས་ཡོད།མི་རྣམས་ཆུང་བའི་དུས་སུ་དབྱེ་འབྱེད་ཀྱི་བསམ་བློ་མེད་པར་ཡར་འཚར་ལོངས་བྱུང་རིམ་བཞིན་ང་དང་ཁོ་ཞེས་དབྱེ་འབྱེད་དང་།ཆོས་ལུགས་འཐེན་འཁྱེར་སོགས་འབྱུང་བཞིན་ཡོད།དེ་ཡི་ཁ་གཏད་ནི་འགྲོ་བ་མི་རྣམས་ལ་གཅིག་མཚུངས་ཀྱི་འདུ་ཤེས་སྟེང་ནས་ཡོང་དགོས།ཞེས་དང་།